ร้านบ้านนึ่งนำวัฒนธรรมการทานอาหารประเภทติ่มซำและน้ำชาในตอนเช้าของของภาคใต้ ผ่านอาหารนึ่งแบบจีนๆ กว่า 20 รายการ และเมนูโจ๊ก พร้อมด้วยบักกุ๊ดเต๋ที่หาทานยาก ให้คนนครสวรรค์ได้ทานกันเป็นอาหารเช้า จากที่ปกติทานเป็นกลางวันหรือเย็น~

   [ ร้านอยู่ตรงไหน???!!!~ ]

   ร้านบ้านนึ่ง ถือว่าเป็นร้านใหม่ เปิดมาได้สักพัก และถือเป็นร้านเปิดเช้า เปิดตั้งแต่ 6.00-15.00 อยู่ตรง ถนน ย่งอัน เข้าทางซอยโรงแรมพาราดิสโซ่ ไปเกือบกิโลเมตร ถือได้ว่าเป็นร้านที่มีอาหารแนวติ่มซำเพียงร้านเดียวในเมือง ซึ่งเมนูติ่มซำมีให้เลือกมากกว่า 20 รายการ และติ่มซำทอด อีก 7 รายการ ปกติมีแต่ร้านอาหารจีนถึงจะมีเมนูให้เลือกมากอย่างนี้

    [ ร้านขายอะไรบ้าง???!!!~ ]

    เน้นขายอาหารเช้า อย่างโจ๊กหมูสับ ซี่โครงหมู ไข่ ไข่เยี่ยวม้า ไข่เค็ม ในราคาเริ่มต้นที่ 25 บาท เมนูบักกุ๊ดเต๋ธรรมดา และแบบใส่หมี่ซั่ว ที่ราคา 40 บาท และเมนูติ่มซำ แบบนึ่ง 20 กว่ารายการ ราคาเข่งละ  20 บาท ส่วนติ่มซำทอด ได้แก่ ปอเปี๊ยะทอด ขนมจีบทอด เกี๊ยวซ่า และฟองเต้าหู้ยัดไส้ซีฟู้ด จะแพงหน่อย ราคาอยู่ที่ 40 บาท~

   [ ลองอะไรบ้าง???!!!~ ] 

   ได้ลองแวะไปซื้อเมนูนี้ทานเป็นอาหารเช้าค่ะ~

<<<หมี่ซั่วบักกุ๊ดเต๋>>> (ราคา 40 บาท)

   เมนูนี้แปลกตรงนำหมี่ซั่วมาทานกับบั๊กกุ๊ดเต๋ ตัวเส้นออกนุ่มๆ นำมาทานกับซุปแบบบั๊กกุ๊ดเต๋ ที่รสชาติกลมกล่อมใช้ได้ แต่หอมเครื่องเทศไม่มาก ก็แปลกไปอีกแบบค่ะ 

     [ สรุปคะแนน???!!!~ ]

   โดยรวมมอบ 3/5 ดาว 

???????????? : การเดินทาง/การจอดรถ

   3/5 ร้านอยู่ในเมือง ไปมาสะดวก ซอยนี้ไม่ใช่ถนนเส้นหลัก จึงจอดรถง่าย จอดได้ริมถนนทั่วไป 
 
???????????? : ความสวยงาม/บรรยากาศ

  3/5 ร้านเป็นอาคารพานิชย์ 2 ห้อง ที่ทำร้านได้สะอาด โปร่ง โล่ง แยกส่วนปรุงและเตรียมจากที่นั่งของลูกค้าดีค่ะ

???????????? : การบริการ

   3/5 ร้านยังคงมีเจ้าของดูแลเอง จึงยิ้มแย้ม ทักทาย แนะนำอาหารด้วยตัวเอง อาหารทำไวใช้ได้ค่ะ

???????????????? : รสชาติ/คุณภาพ/ความคุ้มค่า

   3/5 เมนูบักกุ๊ดเต๋กับหมี่ซั่วก็แปลกใหม่ดีค่ะ รสชาติอาจจะไม่ออรอจิน่อลเหมือนไปทานร้านทางใต้ แต่ในจังหวัดนครสวรรค์ที่หาเมนูนี้ทานได้ยาก ก็ช่วยให้ได้ลองอะไรแปลกใหม่ได้บ้าง ให้คะแนนที่เมนูแปลก หาทานยากในเขตนี้ค่ะ